CELEX: C2005/296/30
Language: et
Date: 2005-11-26 00:00:00
Title: Kohtuasi C-361/05: Euroopa Ühenduste Komisjoni  26. septembri 2005.  aasta hagi Hispaania Kuningriigi vastu

26.11.2005   
            
            
               ET
            
            
               Euroopa Liidu Teataja
            
            
               C 296/16
            
         Euroopa Ühenduste Komisjoni 26. septembri 2005. aasta hagi Hispaania Kuningriigi vastu
   (Kohtuasi C-361/05)
   (2005/C 296/30)
   kohtumenetluse keel: hispaania
   Euroopa Ühenduste Komisjon esitas 26. septembril 2005 Euroopa Ühenduste Kohtule hagi Hispaania Kuningriigi vastu. Hageja esindajad on I. Martinez del Peral ja M. Konstantinidis, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               1)
            
            
               tuvastada, et
               
                           —
                        
                        
                           kuna Hispaania Kuningriik jättis täitmata kohustused, mis tulenevad direktiivi 75/442/EMÜ (1), muudetud direktiiviga 91/156/EMÜ (2), artiklitest 4, 9 ja 13 ning direktiivi 99/31/EÜ (3) artiklist 14, ja ei võtnud vajalikke meetmeid, et Níjar'i ja Hoyo de Miguel'i prügilad täidaksid nendest direktiividest tulenevad nõuded;
                        
                     
                           —
                        
                        
                           kuna Hispaania ametiasutused ei edastanud andmeid, mis võimaldaksid vastu vaielda La Mojonera's asuvat Cueva del Mojón'i prügilat puudutavale kaebusele, vastuolus direktiivi 75/442/EMÜ, muudetud direktiiviga 91/156/EMÜ, artiklitest 4, 9 ja 13 ja direktiivi 99/31/EÜ artiklist 14 tulenevate kohustustega, ja ei võtnud vajalikke meetmeid, et Cueva del Mojón'i prügila täidaks nimetatud direktiividest tulenevaid kohustusi,
                        
                     siis on Hispaania Kuningriik rikkunud kohustusi, mis tulenevad eelmises lõigus viidatud sätetest;
            
         
               2)
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Nende prügilate olukorra kestmine toob kaasa keskkonna arvestatava kahjustamise pikema perioodi vältel ja vaatamata komisjoni märguannetele ei ole pädevad asutused sekkunud.
   Prügi nendes ebaseaduslikes prügilates eraldab maapinda, õhku ja vette keemilisi aineid, mis seavad ohtu inimtervise, saastavad põhja- ja pinnavett, atmosfääri ning taimestikku ja loomastikku. Lisaks tekitavad ebaseaduslik põletamine ning iseeneslikult tekkivad tulekahjud, mida põhjustab kontrollimata prügilates oleva prügi tuleohtlikkus, mitmeid tulekahjusid, millel on katastroofilised tagajärjed keskkonnale.
   
      (1)  Nõukogu 15. juuli 1975. aasta direktiiv 75/442/EMÜ jäätmete kohta (EÜT L 194, 25.7.1975, lk 39).
   
      (2)  Nõukogu 18. märtsi 1991. aasta direktiiv 91/156/EMÜ, millega muudetakse direktiivi 75/442/EMÜ jäätmete kohta (EÜT L 78, 26.3.1991, lk 32).
   
      (3)  Nõukogu 26. aprilli 1999. aasta direktiiv 99/31/EÜ prügilate kohta (EÜT L 182, 16.7.1999, lk 1).